Amtawa n Sykes-Picot

Amtawa n Sykes-Picot deg 1916 yella d amtawa n tuffra gar Fṛansa ed Tgelda Yeddukklen , s usteɛref n Tgelda Tarusit ed Ṭṭalyan , i lmend n webḍu n temnaḍt n Fertile Crescent gar Fṛansa ed Briṭanya Tameqrant , i lmend n ussebded n temnaḍin aydeg llant tɣawsiwin deg Asya n Utaram (lɣerb), ed beḍḍu n Tagelda Taɛetmanit , ay yellan teḍḍef tamnaḍt-nni deg Wemgaru Amaḍlan Amezwaru . Amtawa-a yella-d ɣef ljal n tmuɣli-nni ay d-yennan d akken Triple Entente ad tessiweḍ ad terbeḥ Tagelda Taɛetmanit deg Wemgaru Amaḍlan Amezwaru , yerna yella d aḥric seg yiwen n wemtawa (accord) n tuffra ay yessaram ad tt-yebḍu. Lemcawṛat timezwura ay d-yessawḍen ɣer wemtawa-a llant-d gar 23 Wamber 1915 ed 3 Yennayer 1916, d ass aydeg ay yestenya udiplumati afṛensis François-Georges-Picot ed Mark Sykes abriṭani ɣef yiḍrisen n wemsefham gar yiɣlifen n tɣawsiwin n beṛṛa n Fṛansa, Briṭanya Tameqrant, d Rrus Tatsarit deg tallit-nni. Inabaḍen n tmura-nni sqedcen amtawa-nni deg 9 ed 16 Mayu 1916.